stanford-oval/wikipedia huggingface dataset:
Achtung Baby
Kokoonpano

| --- | --- |
 U2 Bono – laulu, kitara  The Edge – kitara, kosketinsoittimet, laulu  Adam Clayton – basso  Larry Mullen Jr. – rummut, lyömäsoittimet Muut muusikot Brian Eno – kosketinsoittimet kappaleissa ”One”, ”Tryin’ to Throw Your Arms Around the World” ja ”Love Is Blindness”  Daniel Lanois – kitara kappaleissa ”Zoo Station”, ”One” ja ”Tryin’ to Throw Your Arms Around the World”, lyömäsoittimet kappaleissa ”Until the End of the World” ja ”Mysterious Ways”  Duchess Nell Catchpole – viulu ja alttoviulu kappaleessa ”So Cruel” :  Tuotantohenkilöstö Tuotanto – Daniel Lanois ja Brian Eno, sekä Steve Lillywhite (kappaleissa ”Even Better Than the Real Thing” ja ”Who's Gonna Ride Your Wild Horses”)  Äänittäminen – Robbie Adams, Paul Barrett, Mark ”Flood” Ellis, Joe O'Herlihy  Miksaus – Mark ”Flood” Ellis, Daniel Lanois, Steve Lillywhite, Robbie Adams, Brian Eno, The Edge  Avustava äänittäminen ja miksaus – Robbie Adams, Shannon Strong, Sean Leonard  Digitaalinen editointi – Stewart Whitmore  Masterointi – Arnie Acosta 
Bono ja The Edge kirjoittivat albumille aiempaa enemmän kappaleita kahdestaan.
Hansa Ton Studio.
Bono ”The Fly” -hahmossaan.
Yksi Zoo TV Tour -kiertueen Trabant-autoista on esillä Berliinin Hard Rock Cafessa.
Zoo TV Tourin lavarakennelma ennen konsertin alkua vuonna 1993.
All-Amerikkkan Badass

| All-Amerikkkan Badass Joey Badass |
| --- | --- | --- |

Studioalbumin tiedot
 Julkaistu: 7. huhtikuuta 2017
 Tuottaja(t): 1-900, Chuck Strangers, DJ Khalil, Kirk Knight, Like, Powers Pleasant, Statik Selektah
 Tyylilaji: hip hop
 Kesto: 49.42
 Levy-yhtiö: Pro Era, Cinematic
Listasijoitukset
  31. (Suomen virallinen lista)
Joey Badassin muut julkaisut
| B4.Da.$$ 2015 | All-Amerikkkan Badass 2017 | The Light Pack 2020 |
Singlet albumilta All-Amerikkkan Badass
 ”Devastated” Julkaistu: 16. toukokuuta 2016  ”Land of the Free” Julkaistu: 20. tammikuuta 2017  ”Temptation” Julkaistu: 13. kesäkuuta 2017
All-Amerikkkan Badass (tyyliteltynä ALL-AMERIKKKAN BADA$$) on yhdysvaltalaisen rap-artisti Joey Badassin toinen studioalbumi. Sen julkaisivat 7. huhtikuuta 2017 levy-yhtiöt Pro Era Records ja Cinematic Music Group. Albumilla vierailevat Schoolboy Q, J. Cole, Kirk Knight, Meechy Darko, Styles P ja Chronixx.
Albumin markkinoinnin vuoksi julkaistiin kolme singleä: ”Devastated”, ”Land of the Free” ja ”Temptation”. Albumi sai positiivisen vastaanoton kriitikoilta, ja se debytoi viidenellä sijalla Yhdysvaltain Billboard 200 -listalla.
Kappaleet

Good Morning Amerikkka – 1:38
For My People – 3:53
Temptation – 4:04
Land of the Free – 4:44
Devastated – 3:27
Y U Don't Love Me? (Miss Amerikkka) – 3:19
Rockabye Baby (feat. Schoolboy Q) – 3:44
Ring the Alarm (feat. Kirk Knight, Nyck Caution & Meechy Darko) – 4:20
Super Predator (feat. Styles P) – 4:12
Babylon (feat. Chronixx) – 5:36
Legendary (feat. J. Cole) – 4:38
Amerikkkan Idol – 6:12
Amir Ali-Akbari

Amir Ali-Akbari
| Mitalit> Maa:   Iran.Miesten kreikkalais-roomalainen paini.MM-kilpailut  | Mitalit> Maa:   Iran.Miesten kreikkalais-roomalainen paini.MM-kilpailut  | Mitalit> Maa:   Iran.Miesten kreikkalais-roomalainen paini.MM-kilpailut  | Maa:   Iran> Miesten kreikkalais-roomalainen paini. |
| --- | --- | --- | --- |
|  Kultaa | Moskova 2010 | 96 kg |  |
|  Pronssia | Herning 2009 | 96 kg |  |
|       Hylätty | Budapest 2013 | 120 kg |  |
| AM-kilpailut  | AM-kilpailut  | AM-kilpailut  |  |
|  Kultaa | Pattaya 2009 | 96 kg |  |
Amir Aziz Ali-Akbari (pers. ‏امير على‌اكبرى‎‎, s. 11. joulukuuta 1987 Šahriar) on iranilainen aktiiviuransa lopettanut kreikkalais-roomalaisen tyylin painija, maailman- ja Aasian mestari. Nykyään hän taistelee vapaaottelijana Japanin Rizin FC promotiossa, jossa hän on promotion suurimpia tähtiä. Vuonna 2016 hän sijoittui toiseksi vuosittaisessa Rizin Grand Prix MMA turnauksessa, häviten finaalissa alan veteraanille Mirco Crocopille.
Pääasiassa 96 ja 120 kg:n sarjoissa kilpaillut Ali-Akbari voitti maailmanmestaruuden Moskovassa 2010 ja MM-pronssin sekä Aasian mestaruuden vuonna 2009. Vuonna 2013 hän voitti Budapestin MM-kilpailuissa sarjan 120 kg maailmanmestaruuden, mutta hänen kisoissa antamansa dopingnäyte sisälsi anabolisia steroideja. Ali-Akbari menetti Budapestin MM-kultansa, ja koska hän oli jäänyt kiinni dopingin käytöstä aikaisemminkin, langetti FILA iranilaiselle elinikäisen kilpailukiellon.
Alamedan piirikunnan seriffinvirasto

Alamedan piirikunnan seriffinvirasto (engl. Alameda County Sheriff's Office, lyhennettynä ACSO) toimii Alamedan piirikunnassa Kaliforniassa. Virastolla on käytössään viisi poliisiasemaa ja kaksi vankilaa eri puolilla piirikuntaa. Sen päämaja sijaitsee piirikunnan pääkaupungissa, Oaklandissa.
Käännös suomeksi
Amir Abrashi

Amir Abrashi maaliskuussa 2016.
Amir Malush Abrashi (s. 27. maaliskuuta 1990 Bischofszell, Sveitsi) on sveitsiläis-albanialainen jalkapalloilija, pelipaikaltaan puolustava keskikenttäpelaaja. Hän on pituudeltaan 170-senttimetrinen. Hän edustaa Sveitsin Superliigassa pelaavaa Grasshoppersia ja on pelannut Sveitsin lisäksi Saksassa.
Abrashi edusti Sveitsissä Winterthuria ja Grasshoppersia. Kesällä 2015 hän siirtyi saksalaisseura SC Freiburgiin, joka tuolloin pelasi 2. Bundesliigassa mutta nousi vuonna 2016 Bundesliigaan. Abrashi pelasi kauden 2020–2021 loppuun mennessä Bundesliigassa 61 ottelua ja teki niissä yhden maalin. Hän pelasi tammi-kesäkuussa 2021 lainalla sveitsiläisseura Baselissa ja siirtyi sitten Grasshoppersiin. Hän on kauden 2023–2024 loppuun mennessä pelannut Sveitsin Superliigassa Baselissa ja Grasshoppersissa yhteensä 219 ottelua ja tehnyt niissä kuusi maalia.
Abrashi pelasi Sveitsin nuorisomaajoukkueissa ja edusti Sveitsiä myös Lontoon olympialaisissa 2012. Vuodesta 2013 hän on edustanut Albanian maajoukkuetta, jossa hän on pelannut kesäkuun 10.päivään 2024 mennessä 50 maaottelua ja tehnyt yhden maalin maaliskuussa 2019 EM-karsintaottelussa Andorraa vastaan. EM-kilpailuissa 2016 hän pelasi Albanian kaikki kolme ottelua alusta loppuun.
Alamo (täsmennyssivu)

Alamo voi tarkoittaa muun muassa
Alamo, entinen lähetysasema ja linnoitus San Antoniossa, Teksasissa, Yhdysvalloissa.
Alamo, John Waynen ohjaama elokuva vuodelta 1960.
Alamo, John Lee Hancockin ohjaama elokuva vuodelta 2004.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Alamo”, voi hakea sivunnimihaulla, laajalla sivunnimihaulla tai tekstihaulla.
Aikamatka 1966–2011

Aikamatka 1966–2011 oli Hectorin comeback-kiertue, joka kiersi Suomea loka-joulukuussa vuonna 2011. Kiertueella Hector juhlisti 45 vuotta kestänyttä taiteilijauraansa. Kiertueella oli myös vierailevana taiteilijana Freeman. Kiertueen yleisömäärä oli lopulta yli 35 000 ihmistä. Kiertueella Hector esitti myös uutta musiikkia.
Paluunsa syyksi Hector mainitsi mm. monien kollegoidensa, kuten Kari Tapion, Kirkan, Juice Leskisen ja Topi Sorsakosken poismenot. Hector sanoi kiertueen olevan samalla kunnianosoitus edesmenneille kollegoille. Lisäksi vuonna 2007 tehty lopettamispäätös oli hätiköity. Päätökseen vaikutti myös vuonna 2008 tenniskentällä tapahtunut onnettomuus. Onnettomuuden seurauksena Hectorin käden hermoratojen ei pitänyt enää toimia. Hector kertoi ajatelleensa "että jos vielä pystyn soittamaan kitaraa, aloitan jälleen musiikin tekemisen."
Kiertueen aikataulu

27.10.2011 Jyväskylä, Jäähalli
4.11.2011 Joensuu, Areena
5.11.2011 Kuopio, Kuopio-halli
11.11.2011 Kouvola, Jäähalli
12.11.2011 Pori, Karhuhalli
18.11.2011 Lappeenranta, Jäähalli
19.11.2011 Helsinki, Hartwall Areena
21.11.2011 Tampere, Tampere-talo
25.11.2011 Mikkeli, Jäähalli
26.11.2011 Seinäjoki, Seinäjoki-Areena
2.12.2011 Lahti, Lahtihalli
3.12.2011 Turku, Logomo
4.12.2011 Turku, Logomo (Lisäkonsertti)
9.12.2011 Oulu, Teatria
10.12.2011 Rovaniemi, Lappi-Areena
Kiertueorkesteri

Okko Laru, rummut
Masa Maijanen, basso
Jarmo Nikku, kitarat
Timo Kämäräinen, kitarat
Matti Kallio, irlanninhuilu, koskettimet & laulu
Esa Kotilainen, koskettimet
Panu Syrjänen, saksofonit
Janne Toivonen, trumpetti
Kappalelistat

Eri konserteissa esitettiin hieman eri kappaleet, mutta mukana olivat mm. seuraavat kappaleet:
Palkkasoturi
Jossain jysähtää
Wooly Bully
Sound of Silence
Strawberry Fields Forever
Vanhan kirkon puisto
Tähän vuoden aikaan (uusi kappale)
Kuningatar
Länsituuli
Herra Mirandos
Freeman: Kaksi lensi yli käenpesän, Mattolaituri ja Ajetaan tandemilla
Mandoliinimies
Nostalgia
Mulla ei oo rahaa
Nuorallatanssija
Hallelujah
Ei mittään (työttömän arkiviisu)
Kissojen yö
Jos sä tahdot niin
Kuunnellaan vaan taivasta
Mandala (uusi kappale)
Piironginjalka
Hannikaisen baari
Yhtenä iltana
Koko hela maailma
Ake, Make, Pera ja mä
Kaikki tahtoo rakastaa
Lumi teki enkelin eteiseen
Aiheesta muualla

Keskisuomalainen - Hector - Aikamatka 1966-2011 (Arkistoitu – Internet Archive)
Kouvolan Sanomat - Epätasainen aikamatka (Arkistoitu – Internet Archive)
Yle Elävä arkisto - Hector: Ake, Make, Pera ja mä
Helsingin Sanomat - Kotiinpaluu ilman riehaa
Alumiiniseokset

Alumiiniseoksien tyypilliset seosaineet ovat kupari, magnesium, mangaani ja sinkki. Seosaineiden kiinteän tilan liukoisuus huoneenlämpötilassa on hyvin pientä, joten tyypilliset seosainepitoisuudet ovat tyypillisesti alle kuusi painoprosenttia. Valettavien alumiiniseosten tyypillisin seosaine on pii, jonka pitoisuus on tyypillisesti enintään 12 painoprosenttia. Alumiiniseokset luokitellaan seosaineiden mukaan seuraavasti:
1xxx vähintään 99,00% alumiinia
2xxx kupari
3xxx mangaani
4xxx pii
5xxx magnesium
6xxx magnesium ja pii
7xxx sinkki
8xxx muut seosaineet
Valmistusmenetelmät

Alumiiniseoksista valmistetaan erityyppisiä tuotteita. Tyypillisiä valmistusmenetelmiä ovat pursotus, painevalu, valssaus ja hitsaus.
Alun Armstrong

Alun Armstrong Ryhmä Pullmanin kuvauksissa vuonna 2012.
Alan J. ”Alun” Armstrong (s. 17. heinäkuuta 1946 Annfield Plain, County Durham, Englanti) on englantilainen näyttelijä. Hänet tunnetaan esimerkiksi elokuvasta Toinen nuoruus (2004) ja televisiosarjasta Ryhmä Pullman, jossa hän esittää Brian Lanea. Armstrong on näytellyt myös muun muassa elokuvissa Van Helsing, Rakkaudesta Sinatraan, Valkoinen metsästäjä, musta sydän ja Eragon.
Teatterin puolella Armstrong tunnetaan muun muassa roolistaan Thénardierina West Endin alkuperäisessä Les Misérables -tuotannossa 1980-luvulla. Vuonna 1994 Armstrong palkittiin Olivierilla pääosastaan Royal National Theatren musikaalissa Sweeney Todd.
Armstrongilla on poika Joe (s. 1978), joka on myös näyttelijä.
Aiheesta muualla

Alun Armstrong Internet Movie Databasessa. (englanniksi)
Alun Armstrong Elonetissä.
All-Star Superman

| All-Star Superman |
| --- | --- |

Kustantaja:  DC Comics
Julkaisuaika:  tammikuu 2006 – lokakuu 2008
Lehtien määrä:  12
Päähahmo(t):  Teräsmies Lex Luthor Lois Lane
Kirjoittaja(t):  Grant Morrison
Kuvittaja(t):  Frank Quitely
Väri(t):  Jamie Grant
Kansitaiteilija:  Frank Quitely Neal Adams
All-Star Superman on vuosina 2006–2008 ilmestynyt Grant Morrisonin ja Frank Quitelyn tekemä ja DC Comicsin julkaisema 12-osainen sarjakuva, joka seuraa Teräsmiehen viimeistä vuotta altistuttuaan liikaa auringon säteelle, joka on aiheuttanut hänen syöpämäisen sairauden. Solurakenteensa rappeutuessa Teräsmies ottaa tehtäväkseen suorittaa laatimansa tavoitteet ennen kuolemaansa.
Sarjakuva palkittiin muun muassa kahdesti Eisnerilla parhaana uutena sarjakuvana ja parhaana jatkuvana sarjakuvana.
Muissa medioissa

Warner Bros. Animation tuotti sarjakuvaan perustuvan elokuvan All-Star Superman, jonka käsikirjoituksesta vastasi Dwayne McDuffie. Elokuva ilmestyi suoraan DVD:lle 22. helmikuuta 2011.
Aiheesta muualla

Sampsa Kuukasjärvi: Suvereeni Auringon poika. Kvaak.fi 9.10.2012.
Amil Schéele

Adolf Amil Schéele (25. marraskuuta 1850 Sulkava – 12. tammikuuta 1918 Helsinki) oli suomalainen apteekkari ja yksi lääketukkuyritys Tamron perustajista.
Schéelen vanhemmat olivat tilallinen, kauppias Gottfried August Schéele (1814–1882) ja Amelie Björklund (1820–1888). Hän kävi Helsingin ruotsalaista normaalilyseota vuoteen 1867 saakka ja siirtyi sitten apteekkialalle. Hän valmistui farmaseutiksi 1871 ja toimi harjoittelijana Pietarissa ja Loviisassa 1871-1875. Schéelestä tuli proviisori 1876 ja apteekkari 1886 kun hän sai Tampereella Kyttälän apteekin oikeudet. Vuonna 1891 hän rakennutti apteekkitalon nykyisen Suomen Pankin talon paikalle. Schéele muutti 1900-luvun alussa Helsinkiin mutta pysyi kuitenkin edelleen apteekkinsa omistajana. Hän oli Tampereella asuessaan kaupungin rahatoimikamarin ja taksoituslautakunnan jäsenenä.
Tamperelaiset apteekkarit Wolter Aschan, Fredrik Borg, Karl Molin ja Amil Schéele perustivat vuonna 1895 Drogeri-handelsbolaget i Tammerfors (Tampereen Rohdoskauppayhtiö) nimisen lääkkeiden tukkukauppayhtiön. Yhtiön nimeksi tuli 1971 Tamro kun se fuusioitui lääkeyritys Oy Aurum-Pharmakon Ab:n kanssa. Euroopan suurin lääkejakelija, saksalainen Phoenix Group osti Tamron vuonna 2004. Tamro on nykyisin Suomen suurin lääkkeiden tukkukauppayhtiö ja sen logistiikkakeskus sijaitsee Tampereella.
Tamron perustajat kutsuivat koolle myös Apotekare Societeten i Finlandin eli nykyisen Suomen Apteekkariliiton perustamiskokouksen.
Schéele määräsi 1909 tekemässään testamentissaan noin 300 000 markkaa Tampereen ja Helsingin työväenyhdistyksille.
Alppien paalutalot

| Alppien paalutalot |
| --- | --- |

Maailmanperintökohde
Sijainti:  Italia, Itävalta, Ranska, Saksa Slovenia ja Sveitsi
Tyyppi:  kulttuurikohde
Kriteerit:  IV, V
Tunnusnumero:  1363
Valintahistoria
Valintavuosi:  2011
Alppien paalutalot ovat Alpeilla ja niiden ympäristössä sijaitsevien paalurakennusten sarja, joka liitettiin Unescon maailmanperintöluetteloon vuonna 2011. Paalutalot on rakennettu vuosien 5 000 eaa. ja 500 eaa. välillä. Kohteeseen kuuluu 111 paalurakennusta, joista viisi sijaitsee Itävallassa, 19 Italiassa, 11 Ranskassa, 18 Saksassa, kaksi Sloveniassa ja 56 Sveitsissä.
Maailmanperintö

Unescon maailmanperintöluetteloon kuuluvien osien yhteenlaskettu pinta-ala on 274 hehtaaria. Näitä ympäröivät lisäksi suoja-alueet, joita on kaikki yhteen laskettuna 3 961 hehtaaria. Alkuperäisessä ehdotuksessa oli mainittu 156 kohdetta, mutta niiden määrä supistettiin ICOMOSin palautteen seurauksena 111:een.
Paalutalot Itävallassa
Aiheesta muualla

Luettelo kohteeseen kuuluvista paalutaloista Unesco. (englanniksi)
Alumni

Alumnilla (lat. alumnus ’kasvatti’ < alere ’ravita’) tarkoitetaan yleensä jossakin oppilaitoksessa aiemmin opiskellutta henkilöä. Sana alumni on alun perin monikkomuoto latinankielisestä sanasta alumnus, joka tarkoittaa suojattia, kasvattia tai oppilasta. Alumnitoiminnalla tarkoitetaan näille henkilöille järjestettävää toimintaa. Alumnitoiminnan tavoitteena voi olla esimerkiksi yhteyden säilyttäminen oppilaitoksen ja sen entisten oppilaiden välillä tai yhteyksien luominen alumnien välille.
Alumnitoiminnalla on pitkät perinteet muun muassa Yhdysvalloissa ja Yhdistyneessä kuningaskunnassa. Suomessa alumnitoiminta on yleistynyt lähinnä korkeakouluissa 1990-luvulta lähtien. Lähes jokaisella ammattikorkeakoululla ja yliopistolla on omat alumniyhdistyksensä, jotka tarjoavat entisille opiskelijoilleen muun muassa täydennyskoulutusta. Korkeakoulujen alumnitapahtumissa jaetaan tietoa uusimmasta tutkimuksesta ja vaihdetaan kuulumisia puolin ja toisin. Myös korkeakoulut hyötyvät, kun alumnit tuovat opetuksen ja tutkimuksen kehittämiseksi kokemuksia työelämästä. Alumnit toimivat myös mentoreina jakamalla omaa asiantuntemustaan ja kontaktejaan alalle tuleville opiskelijoille.
Aiheesta muualla

Wikimedia Commonsissa on kuvia tai muita tiedostoja aiheesta .
Helsingin yliopiston alumniyhdistys
Ammattikorkeakoulujen ja yliopistojen alumnien kirjoittamia kuvauksia työstään (Töissä.fi)
Alan Alda

| Alan Alda |
| --- | --- |
 Alan Alda vuonna 2008
Henkilötiedot
Syntynyt: 28. tammikuuta 1936 (ikä 88) New York, Yhdysvallat
Ammatti:  näyttelijä, kirjailija, ohjaaja
Vanhemmat:  Robert Alda (isä)   Joan Browne (äiti)
Puoliso:  Arlene Alda
Lapset:  3
Aiheesta muualla
Kotisivu
Alan Alda (oik. Alphonso Joseph D’Abruzzo, s. 28. tammikuuta 1936 New York, Yhdysvallat) on yhdysvaltalainen näyttelijä, kirjailija, ohjaaja ja toisinaan poliittinen aktivisti.
Alda tunnetaan parhaiten Hawkeye Piercen roolista televisiosarjassa M*A*S*H. Hän on näytellyt myös televisiosarjassa West Wing. Hän sai Oscar-ehdokkuuden (paras miessivuosa) vuonna 2004 valmistuneesta, Martin Scorsesen ohjaamasta elokuvasta Lentäjä.
Palkinnot

Emmy (1974, 1979, 1982, 2006)
TV Land Award (2003)
Valentine Davies Award (2000)
NBR Award (1989)
NYFCC Award (1989)
Bodil (1982)
Golden Globe (1975, 1976, 1980, 1981, 1983)
People’s Choice Award (1975, 1979, 1980, 1981, 1982)
DGA Award (1977, 1982, 1983)
Marquee American movie awards (1980, 1982)
Humanitas Prize (1980)
Golden Apple (1974, 1979)
Palkinnot > Ehdokkuudet

Screen Actors Guild Award (2002, 2005, 2006)
Oscar Paras miessivuosa (2005)
BAFTA Film Award (2001, 2005)
Emmy (1973, 1974, 1975, 1976, 1977, 1978, 1979, 1980, 1981, 1982, 1983, 2000, 2001, 2005)
DGA Award (1978)
Yksityiselämä

Alda on naimisissa Arlene Aldan kanssa, he menivät naimisiin 15. maaliskuuta 1957. Heillä on kolme tytärtä. Hän ilmoitti 31. heinäkuuta 2018, että hänelle oli diagnosoitu Parkinsonin tauti kolme vuotta aiemmin.
Aiheesta muualla

Kuvia tai muita tiedostoja aiheesta Alan Alda Wikimedia Commonsissa
Alan Alda Internet Movie Databasessa. (englanniksi)
Alan Alda Elonetissä.
Alan Alda, on season 4 Scientific American Frontiers (simple). PBS. Arkistoitu 2006.
Amir Amini

| Amir Amini> امیر امینی.Henkilötiedot |
| --- | --- |
Koko nimi:  Amir Amini
Syntynyt: 10. kesäkuuta 1984 Ray
Kansalaisuus:   Iran
Koripalloilija
Pituus:  191 cm
Paino:  90 kg
Nyk. joukkue:  Kaveh Tehran
Sarja:  Iranin koripalloliiga
Pelaajaura
Seurajoukkueet
2003-2007   2007-:  Paykan Tehran   Kaveh Tehran
Aiheesta muualla
FIBA
| Mitalit> Maa:   Iran.Miesten koripallo.Aasian kisat  | Mitalit> Maa:   Iran.Miesten koripallo.Aasian kisat  | Mitalit> Maa:   Iran.Miesten koripallo.Aasian kisat  | Maa:   Iran> Miesten koripallo. |
| --- | --- | --- | --- |
|  Pronssia | Doha 2006 | Koripallo |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Kultaa | Tokushima 2007 | Koripallo |  |
Amir Amini (pers. ‏امیر امینی‎, s. 10. kesäkuuta 1984 Ray) on iranilainen koripalloilija. Seuratasolla hän edustaa Kaveh Tehrania.
Maajoukkueessa Amini on ollut voittamassa Aasian kisoja 2006 sekä Aasian-mestaruuskilpailuja 2007. Lisäksi hän osallistui Pekingin olympialaisiin 2008.
Aiheesta muualla

Pelaajaprofiili Kavehin sivuilla (Arkistoitu – Internet Archive)
Luettelo vaalikauden 2011–2015 kansanedustajista

Tämä on luettelo vaalikauden 2011-2015  kansanedustajista. Edustajat valittiin vuoden 2011 eduskuntavaaleissa.
Kansanedustajista 115 oli miehiä ja 85 naisia. Naisten määrä rikkoi edellisissä vaaleissa syntyneen ennätyksen. Kansanedustajien keski-ikä huhtikuussa 2011 oli 47,8 vuotta. Nuorin kansanedustaja oli Oulun vaalipiiristä valittu perussuomalaisten 25-vuotias Olli Immonen (s. 1986) ja vanhin syyskuussa 2013 eduskuntaan varasijalta noussut RKP:ta edustanut, tuolloin 80-vuotias Jörn Donner (s. 1933).
Muutokset kokoonpanossa

Lähde:
Jyri Häkämies (kok) siirtyi marraskuussa 2012 Elinkeinoelämän keskusliiton toimitusjohtajaksi, tilalle tuli Anu Urpalainen.
Astrid Thors (r) valittiin syyskuussa 2013 Euroopan turvallisuus- ja yhteistyöjärjestön Etyjin vähemmistövaltuutetuksi, tilalle tuli Jörn Donner.
Henna Virkkunen (kok) valittiin europarlamenttiin 2014, tilalle Mikael Palola (kok).
Jussi Halla-aho (ps) valittiin europarlamenttiin 2014, tilalle Mika Raatikainen (ps).
Miapetra Kumpula-Natri (sd) valittiin europarlamenttiin 2014, tilalle Harry Wallin (sd).
Merja Kyllönen (vas) valittiin europarlamenttiin 2014, tilalle Katja Hänninen (vas).
Jyrki Katainen (kok) luopui Kokoomuksen puheenjohtajuudesta kesän puoluekokouksessa 2014 ja luopui myös kansanedustajan paikalta, siirtyessään talouskomissaariksi, jolloin hänen tilalleen tuli Elina Lepomäki (kok). Tämä on jo kolmas vaalikausi peräkkäin, jolloin alkuperäinen pääministeri on luopunut paitsi pääministerin, myös kansanedustajan tehtävästä.
Mari Kiviniemi (kesk) siirtyi OECD:n apulaispääsihteeriksi, tilalle Terhi Peltokorpi (kesk).
Anni Sinnemäki (vihr) valittiin Helsingin apulaiskaupunginjohtajaksi, tilalle Johanna Sumuvuori (vihr).
Aiheesta muualla

Valitut ehdokkaat (luettelo oikeusministeriön sivustolla)
Luettelo Ruotsin kauppaloista

Tämä artikkeli on luettelo Ruotsin kauppaloista eli niistä Ruotsin paikkakunnista, jotka joskus ovat olleet kauppaloita.
Luettelossa mainittu kauppala on lakannut olemasta silloin kun se on muutettu kaupungiksi, liitetty osaksi jotain kaupunkia tai toista kauppalaa, tai liitetty johonkin kuntaan. Vuoden 1971 kuntauudistuksessa Ruotsissa siirryttiin yhtenäiseen kuntamuotoon, joten kaupungit ja kauppalat lakkautettiin.
Seuraavassa luettelossa on ensimmäisenä kauppalan mahdollinen vaakuna ja sitten kauppalan nimi. Jos kauppala muutettiin myöhemmin kaupungiksi, niin siinä tapauksessa vaakuna on jätetty pois. Kaikilla kauppaloilla ei ollutkaan omaa vaakunaa (vaakunan paikalla ). Kolmannessa ja neljännessä sarakkeessa on mainittu kunta ja lääni, jonka alueella kauppala nykyään sijaitsee. Niiden jälkeen on mainittu kauppalan perustamisvuosi ja mahdollinen kauppalana olon päättymisvuosi. Luettelossa ei ole erikseen mainittu kauppalana olon päättymisvuotta, jos se johtuu yhteen kuntamuotoon siirtymisestä vuonna 1971. Huomautukset-sarakkeessa on mainittu, jos kauppala on liitetty johonkin toiseen kuntayksikköön jo ennen kaikkien kauppaloiden lakkauttamista.
Artikkelin lopussa on kartta luettelon kauppaloiden sijainnista. Siinä eivät ole mukana ne kauppalat, jotka muutettiin kaupungeiksi.
Sijaintikartta

Seuraava kartta kuvaa Ruotsin kauppaloiden ja epäitsenäisten kauppaloiden sijaintia. Karttaan ei ole otettu mukaan sellaisia kauppaloita, jotka myöhemmin muutettiin kaupungeiksi. Kaikki kauppalat eivät myöskään ole olleet olemassa samanaikaisesti.
Ruotsin kauppalat ja epäitsenäiset kauppalat (klikattava kartta)
Käännös suomeksi
Ampeláki (Réthymno)

| Ampeláki Αμπελάκι |
| --- | --- |
 Ampelákin kylää.
 Ampeláki
 Koordinaatit: 35°16′48″N, 24°28′58″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Réthymno
Kunta:  Réthymno
Hallinto:  
 – Asutustyyppi:  kylä
 – Kallikrates-koodi:  7301010402
Korkeus:  520 m
Väkiluku (2021):  100
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Ampeláki (kreik. Αμπελάκι, kath.kreik. Αμπελάκιον, Ampelákion) on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 100 (2021).
Ampelákin kylä sijaitsee Kreetan läntisissä keskiosissa noin 15 kilometriä etelään Réthymnon kaupungista. Se on rakennettu noin 520 metrin korkeuteen merenpinnasta laskettuna. Ampeláki on osa Karén kyläyhdyskuntaa.
André Willms

| Mitalit> Miesten soutu. Olympialaiset .Maa:   Saksa | Mitalit> Miesten soutu. Olympialaiset .Maa:   Saksa | Mitalit> Miesten soutu. Olympialaiset .Maa:   Saksa | Miesten soutu> .Maa:   Saksa |
| --- | --- | --- | --- |
|  Kultaa | Barcelona 1992 | pariaironelikko |  |
|  Kultaa | Atlanta 1996 | pariaironelikko |  |
|  Pronssia | Sydney 2000 | pariaironelikko |  |
André Willms (s. 18. syyskuuta 1972 Magdeburg) on entinen saksalainen soutaja. Hän voitti kultaa pariaironelikossa sekä kesäolympialaisissa 1992 Barcelonassa että kesäolympialaisissa 1996 Atlantassa. Lisäksi hän sai siinä pronssia kesäolympialaisissa 2000 Sydneyssä ja sijoittui siinä viidenneksi kesäolympialaisissa 2004 Ateenassa.